भाकपा माले की बैठक में की राज्य सरकार की गलत नीतियों पर चर्चा
आतंकके रास्ते देश में आपातकाल की स्थिति पैदा की जा रही है। यह बात भाकपा माले के राज्य सचिव जनार्दन प्रसाद ने लोहरदगा गुमला जिला कमेटी को संबोधित करते हुए लोहरदगा प्रखंड के समीप क्लब भवन परिसर में कही। उन्होंने कहा कि जेएनवी में छात्रों को अपने शोधपत्र एवं राष्ट्रीय परिस्थिति की विवेचना के लिए सेमिनार का आयोजन विश्व विद्यालय की ओर से किया जाता है। इसमें अतिथियों, प्रधानाध्यपकों एवं छात्रों की सहभागिता होती है। इस क्रम में रामजस कॉलेज में आयोजित सेमिनार में एबीवीपी के छात्रों ने जो माहौल पैदा किया गया है वह आतंक का वातावरण पैदा करता है। उन्होंने एबीवीपी के कार्रवाई की निंदा की है।
बैठक में उन्होंने कहा कि राष्ट्रीय परिस्थिति से आम जनता को अवगत कराने की जवाबदेही ले। बैठक में राज्य की वर्तमान कॉरपोरेट चमचागिरी के हद को झारखंड सरकार द्वारा पार करने पर चिंता जाहिर की गई। बैठक की अध्यक्षता माले के जिला प्रभारी महेश कुमार सिंह ने की। संचालन विश्वनाथ प्रसाद गुप्ता ने किया। मौके पर गजेंद्र सिंह, विरजानंद उरांव, भरत लोहरा, अजमेल उरांव, बालगोविंद भगत, भरत गोप, हजारी उरांव, मनु ठाकुर, अल्ताफ कुरैशी आदि शामिल थे।
hin_Deva hin_Deva hin_Deva